Държавен вестник, бр. 37, 2016 г., стр. 130

СТР.  130	
Д Ъ Р Ж А В Е Н  В Е С Т Н И К 	
БРОЙ  37
2. в дебаркадера е планиран авариен изход 
за персонала, извършващ транспортирането;
3. между дебаркадера и помещението за 
приемане и предаване на документи, пари и 
ценности се изграждат устройства за прие-
мане и предаване и уредба за комуникации; 
материалите, използвани при изграждане на 
устройствата, са със степен на защита срещу 
прострелване.
Чл. 11. Помещенията на банките за архив, 
дилинг и суифт офис, за съхраняване на маг-
нитните носители на информация и книгата 
на акционерите се съоръжават със системите 
за физическа защита, предвидени в наредбата, 
както и се оборудват с надеждни заключващи 
устройства и/или системи за контрол на достъпа.
Раздел II
Изисквания за организация, управление и въ-
оръжаване на персонала за физическа защита
Чл. 12. Всяка банка и финансова институция 
осъществява охраната на обектите с персонал 
за физическа защита по реда, установен със 
Закона за частната охранителна дейност, Закона 
за оръжията, боеприпасите, взривните вещества 
и пиротехническите изделия и нормативните 
актове по прилагането им и при спазване на 
Наредба № 7 от 1998 г. за системите за физи-
ческа защита на строежите.
Чл. 13. Обектите на банките в зависимост 
от категоризацията по чл. 5, ал. 2 се охраняват, 
както следва:
1. обекти първа категория – с минимум един 
денонощен пост и/или сигнално-охранителна 
техника с изведен сигнал в център за реагиране;
2. обекти втора категория – с минимум един 
дневен пост или сигнално-охранителна техника 
с изведен сигнал в център за реагиране;
3. обекти трета категория – могат да се 
охраняват и от други лица, натоварени с до-
пълнителни функции по физическата защита, 
и сигнално-охранителна техника с изведен 
сигнал в център за реагиране.
Раздел III
Изисквания за оборудване на обектите със 
сигнално-охранителни и известителни системи 
и системи за видеонаблюдение
Чл. 14. (1) Сигнално-охранителните и из-
вестителни системи в обектите на банките и 
финансовите институции се изграждат в съот-
ветствие с БДС IEC 60839-1-1:1998 и БДС IEC 
60839-1-4:1999, системите за видеонаблюдение 
съгласно БДС EN 50132-7:2012, а системите за 
контрол на достъпа в съответствие с БДС EN 
60839-11-1:2013.
(2) Проектите за сигнално-охранителни 
и известителни системи и системите за ви-
деонаблюдение се изработват от банките и 
финансовите институции или лица, на които 
те са възложили изготвянето на проектите на 
сигнално-охранителни и известителни системи 
в техни обекти.
(3) Проектите за сигнално-охранителни и 
известителни системи, изготвени по реда на 
ал. 2, се съгласуват с функционално компе-
тентна структура на МВР.
Чл. 15. Всяка банка и финансова институ-
ция осъществява охраната на обектите си със 
сигнално-охранителни и известителни системи 
по един от следните начини:
1. сключване на договор с търговци, на ко-
ито е издаден лиценз за извършване на частна 
охранителна дейност по Закона за частната 
охранителна дейност;
2. създаване на звена за самоохрана.
Чл. 16. (1) Сигнално-охранителните и из-
вестителни системи задължително включват 
следните видове охрана:
1. периферна охрана – сигнализиране при 
нападение на периферията на обекта;
2. обемна охрана – сигнализиране при дви-
жение на човек в охраняваните помещения;
3. охрана на сейфове – сигнализиране при 
нападение;
4. охрана на персонала – сигнализиране при 
нападение на служители.
(2) Сигналите от сигнално-охранителните 
и известителни системи се подават в специ-
ализирани центрове за реагиране.
Чл. 17. Специалните технически изисквания 
към сигнално-охранителните и известителни 
системи, които изискват разделяне на зони, са:
1. детекторите в една зона са за един вид 
охрана, от един тип и не са повече от 3 броя;
2. антисаботажните контакти и детекторите 
за охрана на персонала са свързани в зони, 
които непрекъснато са под охрана.
Чл. 18. Управляващото устройство в сигнал-
но-охранителните системи трябва да отговаря 
на следните изисквания:
1. да поддържа една или няколко изнесени 
клавиатури;
2. да се дели на части (групи) с независимо 
включване, изключване и отделни изходи за 
алармен сигнал;
3. да има енергонезависима памет за запа-
метяване на минимум 250 алармени събития 
и възможност за преглед и разпечатване;
4. да има автономно захранване, което да 
осигурява най-малко 24 часа непрекъсната ра-
бота на системата; корпусът на управляващото 
устройство е метален с антисаботажен контакт.
Чл. 19. Изискванията за оборудване на 
трезорни помещения са:
1. охрана на вратата с магнитен или меха-
ничен контакт и сеизмичен детектор, реагиращ 
на взрив, пробиващи абразивни и термични 
инструменти;
2. охрана на стените, пода и тавана със 
сеизмични детектори, които отговарят на 
изискванията по т. 1;
3. охраната на помещението с микровълнови 
доплерови детектори, отговарящи на БДС IEC 
60839-2-5:1998, или с пасивни инфрачервени 
детектори за таванен монтаж, отговарящи на 
БДС IEC 60839-2-6:1999, с огледална оптика 
или четворен пироелектричен сензор;
4. паник-бутон във и пред помещението;